Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: visszásságot, hogy a 287/1997. (XII. 29.) Korm. rendelet 3. §
Paragraph Index: 741

(1) bekezdésének b) pontja különbséget tesz a vakok, illetve gyengénlátók érdekvédelmét ellátó társadalmi szervezetek tagjai között. Teljes szöveg: 70/A. § OBH 2826/1998. Az Alkotmány 70/E. § (1)—(2) bekezdésében védett szociális biztonsághoz, valamint az Alkotmány 2. § (1) bekezdésében deklarált jogállamiságból fakadó jogbiztonsághoz való alkotmányos jogokkal összefüggésben visszásságot okoz, ha az indokolatlanul elhúzódó eljárás ellenére sem tudja a 85%-ban látáscsökkent panaszos a vakok személyi járadéka iránti igényét érvényesíteni, mert a jelenlegi jogi szabályozás folytán nem érvényesülhet az igazságügyi orvos szakértő jogosultságot megalapozó diagnózisa a szemész főorvos eltérő diagnózisa miatt. A panaszos a vakok személyi járadéka megállapításával kapcsolatos problémája miatt fordult segítségért az állampolgári jogok országgyűlési biztosához.1996. január óta próbálja ellátását megállapítani, mert súlyos látáscsökkenéssel küszködik, magas vérnyomása és egyéb betegségei vannak. 1996. január 1-jén nyújtotta be igényét járadéka megállapítására a Salgótarján Megyei Jogú Város Polgármesteri Hivatalához. A járadékigény első fokon 1996. május 9-én kelt határozattal elutasításra került, mert a vezető szemész szakfőorvos megállapítása szerint a panaszos „állapota nem végleges” és járadékra „nem jogosult”, mivel a látáscsökkenése mértéke nem

Source: https://magyarkozlony.hu/hivatalos-lapok/33cea4a14e4ae7e57a3649dbf7a68b6bf220cec4/dokumentumok/f8f5fda49d2d1ae7351ff7d11773c708305d24c6/letoltes